Oficialusis leidinys L 105 , 03/05/2000 p. 0015 - 0017



Komisijos reglamentas (EB) Nr. 908/2000 2000 m. gegužės 2 d. nustatantis išsamias pagalbos, valstybių narių teikiamos žuvininkystės ir akvakultūros sektoriaus gamintojų organizacijoms, apskaičiavimo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gruodžio 17 d. Tarybos reglamentą (EB) Nr. 2792/1999, nustatantį išsamias Bendrijos struktūrinės paramos žuvininkystės sektoriuje taisykles ir tvarką [1], ypač į jo 15 straipsnio 4 dalį, kadangi: (1) Reglamento (EB) Nr. 2792/1999 15 straipsnio 1 dalyje nustatomos bendrosios sąlygos dėl valstybių narių pagalbos teikimo ir finansavimo gamintojų organizacijoms, pripažintoms pagal 4 straipsnį, ir tam tikrais konkrečiais atvejais, pagal 1992 m. gruodžio 17 d. Tarybos reglamento (EEB) Nr. 3759/92 dėl bendro žuvininkystės ir akvakultūros produktų rinkos organizavimo [2] su paskutiniais pakeitimais, padarytais Reglamentu (EB) Nr. 3318/94 [3], 7a straipsnį. (2) Siekiant užtikrinti vienodas tokios pagalbos teikimo ir finansavimo sąlygas, reikėtų nustatyti detalias gamintojų organizacijų parduodamos produkcijos vertės bei šių organizacijų administracinių išlaidų apskaičiavimo taisykles, minėtus apskaičiavimus atliekant pagal pateisinamuosius apskaitos dokumentus. Tačiau, kadangi kai kuriais atvejais tokius dokumentus gauti gali būti sunku, reikėtų nustatyti alternatyvų vienodo tarifo taikymo metodą. (3) Reikėtų nustatyti maksimalią bendrą pagalbos, kurią galima skirti gamintojų organizacijų asociacijai, sumą, atsižvelgiant į tai, kad kiekviena asociacijoje dalyvaujanti organizacija gali gauti pagalbą steigimuisi arba veiklai. (4) Reikėtų nustatyti išsamias taisykles, apibrėžiančias gamintojų organizacijos kokybės gerinimo plano įgyvendinimo išlaidas. (5) Iki 2000 m. sausio 1 d. reikėtų nustatyti išsamias taisykles, reglamentuojančias Bendrijos skiriamo pagalbos valstybėms narėms finansavimo kompensavimą, jeigu iki minėtosios datos Komisija nepriima sprendimo dėl tokio kompensavimo. (6) Šiame reglamente numatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiuo reglamentu pagal Reglamento (EB) Nr. 2792/1999 15 straipsnio 1 dalies a ir b punktus nustatomos išsamios taisyklės dėl pagalbos skyrimo žuvininkystės ir akvakultūros sektoriaus gamintojų organizacijoms. 2 straipsnis 1. Gamintojų organizacijų nariai, kurių produkcijai galima taikyti Reglamento (EB) Nr. 2792/1999 15 straipsnio 1 dalies a punktą, yra šie: a) gamintojai, kurie buvo organizacijos nariais jos pripažinimo metu ir jais liko per visus metus, nurodytus pagalbos paraiškoje; b) gamintojai, kurie organizacijos nariais tapo po jos pripažinimo ir buvo jos nariais paskutinius devynis metų, nurodytų pagalbos paraiškoje, mėnesius. 2. Pagal Reglamento (EB) Nr. 2792/1999 15 straipsnio 1 dalies a punktą, gamintojų organizacijų asociacijai gali būti skiriama ne daugiau kaip 180000 eurų pagalba. 3 straipsnis 1. Apskaičiuojant Reglamento (EB) Nr. 2792/1999 15 straipsnio 1 dalies a punkto i papunktyje numatytą pagalbą, gamintojų organizacijos parduodamos produkcijos vertė kiekvienais metais nustatoma kiekvienam produktui taikant vienodą tarifą: a) svertinę vidutinę produkciją, išreikštą 100 kg neto, kurį nariai parduoda per trejus kalendorinius metus iki laikotarpio, nurodyto pagalbos paraiškoje; dauginant iš b) svertinės vidutinės gamintojo kainos, apskaičiuotos 100 kg neto kurią šie gamintojai gauna per tą patį laikotarpį. 2. Apskaičiuojant šio straipsnio 1 dalies a punkte nurodytą vidutinį produkcijos kiekį, produkcijos kiekis, gamintojų parduotas per kiekvienus iš trijų ten pat nurodytų metų, nustatomas: a) pagal turimus patvirtinamuosius prekybos ir apskaitos dokumentus; arba, jeigu tokių dokumentų nėra, b) pagal iš anksto nustatytus kriterijus, priklausomai nuo produkcijos rūšies, valstybės narės kompetentingos institucijos taiko vienodą tarifą. 3. Apskaičiuojant šio straipsnio 1 dalies b punkte nurodytą vidutinę kainą, vidutinę kainą, kurią gamintojai gavo per kiekvienus iš pirmiau nurodytų trejų metų, valstybės narės kompetentingos tarnybos nustato: a) pagal turimus patvirtinamuosius prekybos ir apskaitos dokumentus; arba, jeigu tokių dokumentų nėra, b) apskaičiuodamos vidutinę metinę kiekvieno produkto pagrindinėje rinkoje, kurioje veikia atitinkama gamintojų organizacija, kainą. 4 straipsnis 1. Administracines išlaidas, kaip apibrėžta Reglamento (EB) Nr. 2792/1999 15 straipsnio 1 dalies a punkto ii papunktyje, sudaro gamintojų organizacijos steigimosi ir veiklos išlaidos: a) pasiruošimo steigti organizaciją ir jos steigiamojo dokumento bei įstatų rengimo arba keitimo išlaidos; b) tikrinimo, kaip laikomasi Reglamento (EEB) Nr. 3759/92 4 straipsnio 1 dalyje nurodytų taisyklių, išlaidos; c) išlaidos personalui (darbo užmokestis, mokymo išlaidos, socialinio draudimo mokesčiai ir komandiruočių išlaidos) bei mokesčiai už technines paslaugas ir konsultacijas; d) korespondencijos ir telekomunikacijų išlaidos; e) biuro įrangos ir nusidėvėjimo išlaidos arba tokios įrangos nuomos išlaidos; f) išlaidos organizacijos personalo naudojamoms transporto priemonėms; g) nuoma, arba pirkimo atveju, faktiškai sumokėtos palūkanos bei kitos išlaidos ir mokesčiai, kylantys dėl administracinei gamintojų organizacijos veiklai naudojamų patalpų; h) darbuotojų transporto ir administracinių pastatų bei jų vidaus įrangos draudimo išlaidos. 2. Gamintojų organizacija šias išlaidas gali paskirstyti per pagalbos skyrimo metus. 3. Šio straipsnio pirmoje dalyje nustatytų administracinių išlaidų suma turi būti nustatoma pagal patvirtinamuosius prekybos ir apskaitos dokumentus. 5 straipsnis 1. Reglamento (EB) Nr. 2792/1999 15 straipsnio 1 dalies b punkte nurodytas išlaidas, kurias gamintojų organizacija faktiškai sumoka už kokybės gerinimo plano, patvirtinto pagal Reglamento (EEB) Nr. 3759/92 7a straipsnį, rengimą ir įgyvendinimą, sudaro: a) išankstinių tyrimų, plano rengimo ir keitimo išlaidos; b) šio reglamento 4 straipsnio 1 dalies c, d ir e punktuose nurodytos išlaidos; c) išlaidos priemonėms, skirtoms nariams informuoti apie kokybės gerinimo technines priemones ir įgūdžius; d) sistemos, skirtos tikrinti, kaip vykdomos priemonės, kurias priima organizacija kokybės gerinimo planui taikyti, sukūrimo ir įgyvendinimo išlaidos. 2. Gamintojų organizacija šias išlaidas gali paskirstyti per pagalbos skyrimo metus. 3. Šio straipsnio pirmoje dalyje nustatytų administracinių išlaidų suma turi būti nustatoma pagal patvirtinamuosius prekybos ir apskaitos dokumentus, aiškiai parodančius, kad išlaidos yra susijusios su plano įgyvendinimu. 6 straipsnis Nuo 2000 m. sausio 1 d. panaikinami: - Reglamentai (EEB) Nr. 1452/83 [4], (EEB) Nr. 671/84 [5] ir (EB) Nr. 2374/96 [6], - Reglamento (EB) Nr. 2636/95 [7] 1 straipsnio antroji įtrauka ir 6 bei 7 straipsniai. narės nusprendė skirti iki 2000 m. sausio 1 d., pagal Reglamento (EEB) Nr. 3759/92 7 ir 7b straipsnius. Jeigu sprendimas skirti Bendrijos finansavimą šio straipsnio antroje dalyje nurodytai pagalbai nepriimamas iki 2000 m. sausio 1 d., kompensacija išmokama, atsižvelgiant į struktūrinių fondų programavimą, atitinkamai valstybei narei už 2000 m.–2006 m. laikotarpį. 7 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 2000 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. gegužės 2 d. Komisijos vardu Franz Fischler Komisijos narys [1] OL L 337, 1999 12 30, p. 10. [2] OL L 388, 1992 12 31, p. 1. [3] OL L 350, 1994 12 31, p. 15. [4] OL L 149, 1983 6 7, p. 5. [5] OL L 73, 1984 3 16, p. 28. [6] OL L 325, 1996 12 14, p. 1. [7] OL L 271, 1995 11 14, p. 8. --------------------------------------------------